Úradný vestník L 193 , 09/07/1998 S. 0055 - 0058



Rozhodnutie Spoločného výboru EHP č. 98/97 z 12. decembra 1997, ktoré mení a dopĺňa protokol 31 k Dohode o Európskom hospodárskom priestore o spolupráci v rámci špecifických oblastí mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore (ďalej len "dohoda"), a najmä v znení článku 98, keďže protokol 31 k dohode bol zmenený a doplnený rozhodnutím Spoločného výboru EHP č. 73/97 [1]; keďže je primerané rozšíriť spoluprácu zmluvných strán dohody s cieľom včleniť časti príspevku spoločenstva pre telematickú výmenu údajov medzi správami v spoločenstve (IDA) podstatné pre EHP (rozhodnutie Rady 95/468/ES) [2]; keďže protokol 31 k dohode by sa preto mal zmeniť a doplniť s cieľom umožniť uskutočňovanie tejto spolupráce od 1. januára 1997, ROZHODOL TAKTO: Článok 1 Do protokolu 31 k dohode sa dopĺňa tento článok: 1. Štáty EZVO sa od 1. januára 1997 v súlade s pracovným programom v dodatku 3 k tomuto protokolu zúčastňujú na projektoch a činnostiach programu spoločenstva podľa odseku 4. 2. Štáty EZVO finančne prispievajú na program podľa odseku 4 v súlade s článkom 82 ods. 1 písm. a) dohody. 3. Štáty EZVO sa od začiatku spolupráce na programe podľa odseku 4 plne zúčastňujú na častiach činnosti Výboru pre telematiku v správe (TAC) podstatných pre EHP. Tento výbor pomáha Európskej komisii pri vykonávaní, riadení a rozvoji uvedeného programu, pokiaľ ide o časti projektov programu, ktoré sú podstatné pre EHP. 4. Predmetom tohto článku je tento akt spoločenstva: - 395 D 0468: Rozhodnutie Rady 95/468/EHS zo 6. novembra 1995 o príspevku spoločenstva pre telematickú výmenu údajov medzi správami v spoločenstve (IDA) (Ú. v. ES L 269, 11.11.1995, s. 23)." Článok 2 Text pripojený ako príloha k tomuto rozhodnutiu sa dopĺňa k protokolu 31 ako doplnok 3. Článok 3 Rozhodnutie nadobúda účinnosť 13. decembra 1997, za predpokladu, že Spoločnému výboru EHP boli do šiestich týždňov od dátumu tohto rozhodnutia predložené všetky notifikácie podľa článku 103 ods. 1 dohody. Bude sa uplatňovať od 1. januára 1997. Článok 4 Rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 12. decembra 1997 V mene Spoločného výboru EHP predseda E. Bull [1] Pozri stranu 39 tohto úradného vestníka. [2] Ú. v. ES L 269, 11.11.1995, s. 23. -------------------------------------------------- PRÍLOHA " Doplnok 3 k protokolu 31 Telematická výmena údajov medzi správami (IDA) Pracovný program Štáty EZVO sa zúčastňujú len na týchto projektoch a činnostiach vyplývajúcich z článku 2 rozhodnutia Rady 95/468/EHS zo 6. novembra 1995 o príspevku spoločenstva pre telematickú výmenu údajov medzi správami v spoločenstve (IDA): - Praktické predstavenie elektronickej pošty na báze X.400 - Horizontálne činnosti - (architektúra, služby v najširšom slova zmysle, TESTA) - Horizontálna akcia - vzájomná interoperabilita medzi národnými telematickými systémami - Horizontálne akcie - služby v najširšom slova zmysle - monitorovanie ponúk na trhu - Horizontálne činnosti - interoperabilita informačného obsahu - Horizontálne činnosti - právne a bezpečnostné aspekty - Činnosti informovania o IDA a celkovej podpory IDA - Horizontálne činnosti - kontrola kvality a projektová podpora - TESS - (telematics for social security - telematika pre sociálne zabezpečenie) = SOSENET (social security network - informačná sieť sociálneho zabezpečenia) - EURES (European employment services európske služby zamestnanosti) Možná spolupráca Lichtenštajnska sa preskúma na konci roka 1997 s výhradou záverov spoločného preskúmania podľa článku 9 protokolu 15 k dohode. - EUPHIN (European Union public health information network - informačná sieť verejného zdravotníctva Európskej únie) - ANIMO (animal movement - preprava zvierat) Nórsko a Island sa budú podieľať na činnostiach odo dňa nadobudnutia účinnosti rozhodnutia Spoločného výboru EHP, ktorým sa do dohody o EHP včleňujú príslušné akty spoločenstva. Možná spolupráca Lichtenštajnska sa preskúma na konci roka 1998. - Physan - spoločné katalógy druhov - Physan - Europhyt Štáty EZVO sa budú podieľať na činnostiach odo dňa nadobudnutia účinnosti rozhodnutia Spoločného výboru EHP, ktorým sa do dohody o EHP včleňujú príslušné akty spoločenstva. - SHIFT (podporný systém pre hygienické a zdravotné kontroly dovážaného tovaru z tretích krajín na hraničných inšpekčných staniciach) Nórsko a Island sa budú podieľať na činnostiach odo dňa nadobudnutia účinnosti rozhodnutia Spoločného výboru EHP, ktorým sa do dohody o EHP včleňujú príslušné akty spoločenstva. Možná spolupráca Lichtenštajnska sa preskúma na konci roka 1998. - ITCG (illegal traffic of cultural goods - nelegálna preprava kultúrneho tovaru) - SIMAP (information system for public procurement - informačný systém pre verejné obstarávanie) - TARIC (integrovaný colný sadzobník spoločenstva) - EBTI (European binding tariff info - európske záväzné informácie o clách) - Tranzit (v rámci spoločenstva/spoločný) - CCN/CSI (common communications network - spoločná komunikačná sieť) - EIONET (European environment agency network - informačná sieť európskej envirmentálnej agentúry) - EMEA (European medicine evaluation agency network - európska informačná sieť medicínskych hodnotení) Štáty EZVO sa budú podieľať na činnostiach odo dňa nadobudnutia účinnosti rozhodnutia Spoločného výboru EHP, ktorým sa do dohody EHP včleňujú príslušné akty spoločenstva. - DSIS (Distributed statistical information services - služby rozdelených štatistických informácií) - Extracom - SERT (statisques d'entreprises et réseaux télématiques) - Statel - generické služby (horizontálne činnosti) " --------------------------------------------------